Улуу Ата Мекендик согушта фашизмди жеӊген

Жеӊиш күнүнүн 75 жылдыгына арналган,

компьютердик технологияларды колдонуу менен аткарылган, сырттан өткөрүлүүчү

 « Жеӊиш» Республикалык конкурсун өткөрүү жөнүндө

Жобо

1. Максаты жана милдеттери:
* Жарандык позицияны өнүктүрүү жана потриоттук бийик аӊ-сезимди, Мекенге жана анын тарыхына болгон сүйүүнү, улуу муунга карата боорукердикти жана сый мамилени, өз Мекенин коргоого болгон милдетин аткарууга даярдыгын калыптандыруу;
* Балдардын окууга, таанып-билүүгө, \* көркөм чыгармачылык жана изилдөөчүлүк ишмердүүлүккө болгон маалыматтык активдүүлүгүн калыптандыруу;
* Көркөм чыгармачылык ишмердүүлүккө, визуалдык сабаттуулукка болгон табитин, т.а. сулуулукту көрө билүүсүн жана кооздукту түзүү көндүмүн калыптандыруу.
1. Иш-чаранын уюштуруучулары

 Кыргыз Республикасынын Билим берүү жана илим министрлиги, «Алтын түйүн» Балдардын республикалык инженердик-техникалык академиясы.

1. Иш-чараны өткөрүүнүн убактысы, дареги

 Конкурс 2020-жылдын 1-мартынан 2020-жылдын 30-апрель аралыгында өткөрүлөт.БРИТА «Алтын түйүнгө» 2020-ж. 25-апрелине чейин, электрондук почтасы:poster@rdita.kg жөнөтүлөт. Электрондук дарек боюнча жөнөтүлгөн иштер катта «конкурс» деп кѳрсѳтүлүшү керек. (болбосо, каттар ачылбайт).

1. Конкурстун номинациялары жана катышуучулары

Конкурс эки номинация боюнча өткөрүлөт:

1) Компьютердик плакат

2) Видеофильм

 Конкурска мектептерде, мектептен тышкары кошумча билим берүү мекемелеринде жана билим берүү борборлорунда билим алган 9 жаштан 17 жашка чейинки өспүрүмдөр жана жаштар катыша алат.

Баалоо. Иштер 2 жаш курактык категория боюнча бааланат:

1-категория -9-12 жаш

2-категория - 13-17 жаш

1. Иштерге коюлган талаптар.

 Конкурска сунушталуучу иштер, каалаган компьютердик технологиялардын колдонулушу менен түзүлүшү мүмкүн: тексттик, графикалык редакторлор, видеомонтаждын программалары (Word, Paint, Power Point, CorelDraw, PhotoShop, Movie Maker ж.б.), программалоо (exe, bat, com ылайыкташырылган программалар). Иштер алгоритмдин татаалдыгы же файлдын көлөмүнө жараша бааланбастан, конкурстун темасын чагылдыргандыгына жана ишти аткаруунун сапатына туура келгендигине ылайык бааланат. Катышуучулар иште **үгүттөөчүлүк маалымат, өзүнүн ураанын, чакырыгын** ж.б. камтышы керектигин эстеринен чыгарбоого тийиш. Иште Кыргызстандан барып катышкан Улуу Ата Мекендик согуштун баатырлары (мисалы, Д. Шопоков, Ч. Түлебердиев, К. Үсөнбеков, Т. Бегельдинов ж.б.), Панфиловдун 21-дивизиясынын баатырлары, өздөрүнүн жердештери – Улуу Ата Мекендик согуштун катышуучулары; душманды жеӊүүдө зор салымын кошкон оорук баатырлары тууралуу дагы билимдери чагылдырылышы зарыл.

Иштин оӊ тарабындагы ылдыйкы бурчунда (компьютердик плакаттарда) же презентациянын, видеофильмдин акырында төмөнкү маалыматтар милдеттүү түрдө болууга тийиш: **катышуучунун** фамилиясы, жашы, мектеби, классы, дареги; эгерде иш жамаат менен аткарылган болсо – чыгармачыл жамааттын аталышы жана анын бардык катышуучулары тууралуу маалымат берилүүгө тийиш. Шрифти – 12ден чоӊ болбошу керек.

Иштер электрондук почта боюнча жөнөтүлөт. Иштер электрондук версиялары же файлды алмаштыруучу шилтемелер аркылуу гана кабыл алынат. Мыкты деп эсептелгендери диплом, эстеликке бериле турчу байгелер менен сыйланат.

**Вирусу бар иштер конкурска катыштырылбайт!**